CELEX: E2018P0002
Language: mt
Date: 2018-07-13 00:00:00
Title: Talba għal Opinjoni Konsultattiva mill-Qorti tal-EFTA mill-Fürstliches Landgericht bid-data tat-13 ta’ Lulju 2018 fil-kawża ta’ C vs Concordia Schweizerische Kranken- und Unfallversicherung AG, Landesvertretung Liechtenstein (Il-Kawża E-2/18)

6.12.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 439/14
            
         
      Talba għal Opinjoni Konsultattiva mill-Qorti tal-EFTA mill-Fürstliches Landgericht bid-data tat-13 ta’ Lulju 2018 fil-kawża ta’ C vs Concordia Schweizerische Kranken- und Unfallversicherung AG, Landesvertretung Liechtenstein
      (Il-Kawża E-2/18)
      (2018/C 439/14)
      Permezz ta’ ittra tat-13 ta’ Lulju 2018, saret talba lill-Qorti tal-EFTA mill-Fürstliches Landgericht (il-Qorti Prinċipeska) li waslet fir-Reġistru tal-Qorti fis-17 ta’ Lulju 2018, għal Opinjoni Konsultattiva fil-kawża ta’ C v Concordia Schweizerische Kranken- und Unfallversicherung AG, Landesvertretung Liechtenstein, dwar il-mistoqsijiet li ġejjin:
      
                  1.
               
               
                  Ir-Regolament (KE) Nru 883/2004 tal-Parlament Ewropew u tal-Kunsill tad-29 ta’ April 2004 dwar il-koordinazzjoni ta’ sistemi ta’ sigurtà soċjali jistabbilixxi sempliċement qafas minimu li miegħu għandu jkun hemm konformità sabiex tkun evitata d-distorsjoni tal-kompetizzjoni, jew huwa l-każ li r-regoli tal-imsemmi regolament huma vinkolanti sa fejn huma wkoll jaffettwaw u jillimitaw l-obbligi ta’ benefiċċju li jkollhom jitwettqu madwar id-dinja kollha taħt il-kuntratt ta’ assigurazzjoni? Ir-Regolament (KE) Nru 883/2004 tal-Parlament Ewropew u tal-Kunsill tad-29 ta’ April 2004 dwar il-koordinazzjoni ta’ sistemi ta’ sigurtà soċjali huwa applikabbli għal sistemi ta’ assigurazzjoni soċjali li sempliċement jobbligaw ħaddiema li jagħtu prova li jkollhom assigurazzjoni adegwata tas-saħħa iżda jippermettulhom, b’awtonomija kuntrattwali, li jagħżlu bejn kumpanniji ta’ assigurazzjoni differenti rregolati mil-liġi privata u jitolbu biss prova li jkun ġie konkluż kuntratt ta’ assigurazzjoni xierqa?
               
            
                  2.
               
               
                  
                              (a)
                           
                           
                              Detentur ta’ polza huwa obbligat, fid-dawl tal-validità tar-Regolament (KE) Nru 883/2004 tal-Parlament Ewropew u tal-Kunsill tad-29 ta’ April 2004 dwar il-koordinazzjoni ta’ sistemi ta’ sigurtà soċjali, li jibgħat fatturi li huma koperti mill-kuntratt ta’ assigurazzjoni konkluż fi ħdan il-qafas tal-iskema statutorja ta’ assigurazzjoni tal-mard lill-istituzzjoni tal-assigurazzjoni soċjali fil-post tar-residenza tiegħu, bil-konsegwenza li l-istituzzjoni tal-assigurazzjoni soċjali li tkun tinsab fl-Istat Membru responsabbli mill-ħlas tal-pensjoni tista’ titqies responsabbli għall-ħlas biss ladarba l-istituzzjoni fil-post tar-residenza tiegħu tkun irrifjutat li tħallas, jew jista’ detentur ta’ polza minkejja kollox jistrieħ fuq id-drittijiet tiegħu skont il-kuntratt ta’ assigurazzjoni?
                           
                        
                              (b)
                           
                           
                              Jekk, f’konformità mal-punt (a), ma jkunx possibbli li d-detentur tal-polza jistrieħ fuq il-kuntratt tal-assigurazzjoni:
                              Dan ikun ukoll il-każ meta l-kuntratt tal-assigurazzjoni jkun konkluż fil-qafas tar-rekwiżit ta’ assigurazzjoni statutorja iżda l-assigurazzjoni kuntrattwali tkun tmur lil hinn mill-minimu mitlub mil-liġi u b’hekk tkun ġiet konkluża, sa ċertu punt, “b’mod volontarju”?
                           
                        
            
                  3.
               
               
                  Jekk id-detenturi tal-poloz ikunu obbligati, skont il-Mistoqsija 2, li l-ewwel jippreżentaw fatturi lill-istituzzjoni fl-Istat ta’ residenza tagħhom:
                  
                              (a)
                           
                           
                              Dan japplika wkoll fil-każ ta’ persuna assigurata li lilha diġà jkunu ġew ipprovduti benefiċċji skont ir-relazzjoni kontrattwali għal diversi snin, jew id-dipendenza tal-iskema tal-assigurazzjoni soċjali fuq ir-Regolament (KE) Nru 883/2004 tal-Parlament Ewropew u tal-Kunsill tad-29 ta’ April 2004 dwar il-koordinazzjoni ta’ sistemi ta’ sigurtà soċjali tmur kontra l-prinċipju ta’ bona fide?
                           
                        
                              (b)
                           
                           
                              Skema tal-assigurazzjoni soċjali hija intitolata, abbażi tar-Regolament (KE) Nru 883/2004 tal-Parlament Ewropew u tal-Kunsill tad-29 ta’ April 2004 dwar il-koordinazzjoni ta’ sistemi ta’ sigurtà soċjali, li tagħmel talbiet għal irkupru lil persuna assigurata għaliex fil-passat hija tkun ipprovditilha kopertura tal-assigurazzjoni ogħla mil-livell speċifikat fir-regolament, jiġifieri, tkun ipprovdiet benefiċċji li ma għandhomx għalfejn jitħallsu skont ir-regoli ta’ dak ir-regolament, jew huwa kuntrarju għall-prinċipju ta’ bona fide li jsiru talbiet għall-irkupru?
                           
                        
                              (c)
                           
                           
                              Fid-dawl tar-Regolament (KE) Nru 883/2004 tal-Parlament Ewropew u tal-Kunsill tad-29 ta’ April 2004 dwar il-koordinazzjoni ta’ sistemi ta’ sigurtà soċjali, il-provvista ta’ benefiċċji mill-iskema tal-assigurazzjoni soċjali, mingħajr ma jkunu ġew ippreżentati fatturi permezz tal-istituzzjoni ta’ assigurazzjoni soċjali fil-post ta’ residenza, tintitola wkoll lid-detentur tal-polza għall-għoti ta’ benefiċċji fil-futur, mingħajr il-ħtieġa li jiġu ppreżentati fatturi permezz tal-istituzzjoni ta’ assigurazzjoni soċjali fil-post ta’ residenza?